Szám: P/12-5/2019

**Jegyzőkönyv**

**Készült**: A Térségfejlesztési Bizottság és a Pénzügyi Bizottság 2019. szeptember 26-i, a Megyeháza Zrínyi Miklós termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Köszönti az ülésen megjelenteket. A Térségfejlesztési Bizottság már elfogadta a napirendjét, ezért átadja Zakó Lászlónak, a Pénzügyi Bizottság elnökének a szót.

**Zakó László**: Köszönti az együttes bizottsági ülésen résztvevőket. Megállapítja, hogy a Pénzügyi Bizottság a jelen lévő 4 taggal határozatképes. Megkérdezi a Pénzügyi Bizottság tagjait, hogy elfogadják-e az előzetesen megküldött napirendet, illetve kérdésük, észrevételük van-e?

**26/2019. (IX.26.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 4 igen szavazattal egyhangúlag elfogadta.*

**Góra Balázs** megérkezett.

**Napirend tárgyalása:**

1. **Rendelet-tervezet a Zala Megyei Önkormányzat 2019. évi költségvetésének módosítására.**

**Fodor Márk**: Felkéri osztályvezető asszonyt, Hellerné Vizsy Ritát az előterjesztésben foglaltak rövid összefoglalására.

**Hellerné Vizsy Rita**: A költségvetés fő összege közel 9 millió Ft-tal emelkedik. Két pályázatot érintő átcsoportosítás szerepel az előterjesztésben, ami többletkiadással nem jár.

A módosítások után a költségvetés fő összege 826.627 e Ft-ra változik.

**Fodor Márk**: Megkérdezi, hogy van-e valakinek kérdése a napirendi ponttal kapcsolatban.

Kérdés, észrevétel nem merült fel.

**31/2019. (IX.26) TB számú határozat**

*A Zala Megyei Közgyűlés Térségfejlesztési Bizottsága a „Rendelet-tervezet a Zala Megyei Önkormányzat 2019. évi költségvetésének módosítására” című napirendi pontot 9 igen szavazattal egyhangúlag elfogadta.*

**Zakó László**: Megkérdezi a Pénzügyi Bizottság tagjait, van-e valakinek kérdése, észrevétele a napirendi ponttal kapcsolatban.

Mivel kérdés, észrevétel nem merült fel, a Pénzügyi Bizottság az alábbi határozatot hozza:

**27/2019. (IX.26.) PB számú határozat**

*A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2019. évi költségvetésének módosítására” című napirendi pontot 5 igen szavazattal egyhangúlag elfogadta.*

1. **A Terület- és Településfejlesztési Operatív Programban (TOP) a Zala Megyei Önkormányzat részvételével benyújtani kívánt pályázatok jóváhagyása.**

**Fodor Márk**: Kérdezi kívánja-e valaki szóban kiegészíteni a kiküldött anyagot.

**Dr. Mester László**:A TOP programban 23 mrd. Ft volt a megyei keretösszeg. Az előterjesztésben szereplő pályázatok a keretösszegen felüli, az Irányító Hatóság által biztosított többletforrás terhére benyújtani kívánt pályázatok. A TOP-3.1.1-15 azonosítószámú pályázati felhívás kiemelt kedvezményezetti forráskerete 634 millió Ft, a TOP-1.2.1-15 kódszámú felhívás elkülönített forráskerete 1.295 millió Ft. A projekteket legkésőbb 2021.06.30-ig kell megvalósítani, azzal a kitétellel, hogy a projekttel kapcsolatos záró kifizetési igénylés benyújtásának végső határideje 2021. december 31.

**Fodor Márk**: Kérdezi, hogy van-e valakinek kérdése a napirendi ponttal kapcsolatban.

Kérdés, észrevétel nem merült fel.

**32/2019. (IX.26) TB számú határozat**

*A Zala Megyei Közgyűlés Térségfejlesztési Bizottsága „A Terület- és Településfejlesztési Operatív Programban (TOP) a Zala Megyei Önkormányzat részvételével benyújtani kívánt pályázatok jóváhagyása” című napirendi pontot 9 igen szavazattal egyhangúlag elfogadta.*

**Zakó László**: Szavazásra kéri a Pénzügyi Bizottság tagjait a napirendi pontot illetően. (Góra Balázs bizottsági tag megérkezett az ülésre)

**28/2019. (IX.26.) PB számú határozat**

*A Zala Megyei Közgyűlés Pénzügyi Bizottsága „A Terület- és Településfejlesztési Operatív Programban (TOP) a Zala Megyei Önkormányzat részvételével benyújtani kívánt pályázatok jóváhagyása” című napirendi pontot 5 igen szavazattal egyhangúlag elfogadta.*

1. **Zala Megyei Önkormányzat által benyújtott pályázat jóváhagyása.**

**Fodor Márk**: Felkéri Dr. Mester László főjegyzőt, az előterjesztés rövid ismertetésére.

**Dr. Mester László**: Egy szlovén partnertől érkezett a megkeresés, mivel a Zala Megyei Önkormányzat főként területfejlesztéssel kapcsolatos feladatokat lát el. A projekt célja területfejlesztési hálózati együttműködés kialakítása. A megvalósítás határideje 2022.07.31, nem olyan feszes, mint az előző napirendi pontban szereplő pályázatoké. A megvalósításhoz 5% önerő szükséges, amely összeget majd a mindenkor hatályos költségvetésben szerepeltetni kell a pályázat nyertessége esetén.

**Fodor Márk**: Van-e valakinek további kérdése a pályázattal kapcsolatosan?

Mivel további kérdés nem merül felt, a bizottságok az alábbi határozatokat hozzák:

**33/2019. (IX.26) TB számú határozat**

*A Zala Megyei Közgyűlés Térségfejlesztési Bizottsága a „Zala Megyei Önkormányzat által benyújtott pályázat jóváhagyása” című napirendi pontot 9 igen szavazattal egyhangúlag elfogadta.*

**29/2019. (IX.26.) PB számú határozat**

*A Zala Megyei Közgyűlés Pénzügyi Bizottsága a „Zala Megyei Önkormányzat által benyújtott pályázat jóváhagyása” című napirendi pontot 5 igen szavazattal egyhangúlag elfogadta.*

**Zakó László**: Megköszöni a Pénzügyi Bizottság tagjainak, a Hivatal munkatársainak az öt éves ciklus időtartama alatti munkáját.

**Fodor Márk:** Megköszöni a Bizottság tagjainak az elmúlt öt évi munkáját, az ötleteket és a javaslatokat, majd az együttes bizottsági ülést bezárja.

K.m.e.

 Fodor Márk Zakó László

a Térségfejlesztési Bizottság elnöke a Pénzügyi Bizottság elnöke

 Dr. Fekete Zoltán Pintér László

a Térségfejlesztési Bizottság alelnöke a Pénzügyi Bizottság alelnöke